
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


22 Μάί'ου 2018 


ΤΕΥΧΟΣ ΔΕΥΤΕΡΟ 


Αρ. Φύλλου 1837 


ΑΠΟΦΑΣΕΙΣ 

Αριθμ. 14428 _ 

Επανίδρυση Προγράμματος Μεταπτυχιακών 
Σπουδών του Τμήματος Μηχανικών Επιστήμης 
Υλικών με νέο τίτλο «Τεχνολογίες Προηγμένων 
Υλικών» της Πολυτεχνικής Σχολής Επιστημών 
του Πανεπιστημίου Ιωαννίνων και έγκριση Κα¬ 
νονισμού Λειτουργίας. 

Η ΣΥΓΚΛΗΤΟΣ 

ΤΟΥ ΠΑΝΕΠΙΣΤΗΜΙΟΥ ΙΩΑΝΝΙΝΩΝ 
(συνεδρίαση 1046/5/26-4-2018, Θέμα 2ο) 

Έχοντας υπόψη: 

Ι.Το π.δ. 746/1970 «Περί Ιδρύσεως Πανεπιστημίου 
εν Ιωαννίνοις». 

2. Το π.δ. 105/5-6-2013 «Μετονομασία Τμήματος και 
ίδρυση-συγκρότηση, κατάργηση και ανασυγκρότη¬ 
ση Σχολών στο Πανεπιστήμιο Ιωαννίνων» (ΦΕΚ 137/ 
5-6-13, τ.Α'). 

3. Τις διατάξεις του ν. 4485/2017 (ΦΕΚ Α' 114), και ει¬ 
δικότερα τα άρθρα 30 έως και 37,45 και 85. 

4. Τις διατάξεις του ν. 4521/2018 (ΦΕΚ Α' 38) άρθρο 
19, παρ. 7. 

5. Την υπ’ αριθμ. 163204/21/29-9-2017 Εγκύκλιο του 
Υπουργείου Παιδείας, Έρευνας και θρησκευμάτων. 

6. Την υπ' αριθμ. 216772/Ζ1 /8-12-201 7 υπουργική 
απόφαση (ΦΕΚ Β'4334/12-12-2017) με τίτλο «Τρόπος 
κατάρτισης του αναλυτικού προϋπολογισμού λειτουρ¬ 
γίας και της έκθεσης βιωσιμότητας των προγραμμάτων 
μεταπτυχιακών σπουδών». 

7. την αριθ. 113857/Β7 (ΦΕΚ 2062/2014 τ. Β') υπουρ¬ 
γική απόφαση. 

8. Την υπ’ αριθμ. 26407/Ζ1/15-2-2018 Εγκύκλιο του 
Υπουργείου Παιδείας, Έρευνας και θρησκευμάτων. 

9. Το υπ' αριθμ. πρωτ. 45070/Ζ1/19-3-2018 έγγραφο 
του Γενικού Γραμματέα του Υπουργείου Παιδείας, Έρευ¬ 
νας και θρησκευμάτων. 

10. Τις διατάξεις του ν. 4009/2011 (ΦΕΚΑ' 195) όπως 
τροποποιήθηκαν και ισχύουν. 

11. Τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚΑ' 83) όπως τροποποι¬ 
ήθηκαν και ισχύουν. 


12. Την υπ’ αριθ. απόφαση 116007/Β7/23-07-2014 
υπουργική απόφαση (ΦΕΚ 2121/01-08-2014) με τίτλο 
«Έγκριση Μεταπτυχιακού Προγράμματος Σπουδών του 
Τμήματος Μηχανικών Επιστήμης Υλικών της Σχολής Θε¬ 
τικών Επιστημών του Πανεπιστημίου Ιωαννίνων με τίτλο 
«Προηγμένα Υλικά». 

13. Τις διατάξεις του ν. 3374/2005 (ΦΕΚ ΑΊ 89/2.8.2005) 
«Διασφάλιση της ποιότητας στην ανώτατη εκπαίδευση. 
Σύστημα μεταφοράς και συσσώρευσης πιστωτικών μο¬ 
νάδων- Παράρτημα Διπλώματος», όπως τροποποιήθηκε 
και ισχύει. 

14. Τις διατάξεις του άρθρου 90 Κώδικα νομοθεσίας για 
την Κυβέρνηση και τα Κυβερνητικά Όργανα» που κυρώ¬ 
θηκε με το άρθρο 1 ο του π.δ. 63/2006 Φ.Ε.Κ. (98 τ. Α'). 

15. Το π.δ. υπ' αριθμ. 26/2009 (ΦΕΚ/τ. Α716-3-2009) 
σύμφωνα με το οποίο το Τμήμα Επιστήμης και Τεχνο¬ 
λογίας Υλικών της Σχολής Επιστημών και Τεχνολογιών 
του Πανεπιστημίου Ιωαννίνων μετονομάστηκε σεΤμήμα 
Μηχανικών Επιστήμης Υλικών. 

16. το άρθρο 27 του ν. 4452/2017 (ΦΕΚΑ' 17), για την 
Ιδρυση της Πολυτεχνικής Σχολής στο Πανεπιστήμιο Ιω¬ 
αννίνων. 

17. Την απόφαση της Συνέλευσης του Τμήματος Μη¬ 
χανικών Επιστήμης Υλικών (συν. αριθμ. 315/28-3-2018). 

18. Το έγγραφο της Α.Δ.Ι.Π από το οποίο προκύπτει ότι 
έχει ολοκληρωθεί η Εξωτερική Αξιολόγηση του Τμήμα¬ 
τος Μηχανικών Επιστήμης Υλικών του Πανεπιστημίου 
Ιωαννίνων. 

19. Το γεγονός ότι από τις διατάξεις της απόφασης 
αυτής δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Α.Την επανίδρυση και λειτουργία του προγράμματος 
μεταπτυχιακών σπουδών με τίτλο «Τεχνολογίες Προ¬ 
ηγμένων Υλικών» του Τμήματος Μηχανικών Επιστήμης 
Υλικών της Πολυτεχνικής Σχολής του Πανεπιστημίου 
Ιωαννίνων από το ακαδημαϊκό έτος 2018-2019, ως εξής: 

Άρθρο 1 

Γενικές διατάξεις 

Το Τμήμα Μηχανικών Επιστήμης Υλικών του Πανεπι¬ 
στημίου Ιωαννίνων λειτουργεί από το ακαδημαϊκό έτος 
2018-2019, αναμορφωμένο το Πρόγραμμα Μεταπτυ¬ 
χιακών Σπουδών (Π.Μ.Σ.) με τίτλο «Τεχνολογίες Προ¬ 
ηγμένων Υλικών», σύμφωνα με τις κείμενες διατάξεις. 

Τη διοικητική υποστήριξη του προγράμματος και την 
απονομή διπλώματος αναλαμβάνει το Τμήμα Μηχανι¬ 
κών Επιστήμης Υλικών του Πανεπιστημίου Ιωαννίνων.Το 
πρόγραμμα έχει τη δυνατότητα να συνάπτει συμφωνίες 
συνεργασίας με ερευνητικούς φορείς ή άλλους οργανι¬ 
σμούς για την υλοποίηση των στόχων του, έπειτα από 
απόφαση της Συγκλήτου του Πανεπιστημίου Ιωαννίνων. 

Άρθρο 2 

Αντικείμενο - Σκοπός 

Το Πρόγραμμα Μεταπτυχιακών Σπουδών (Π.Μ.Σ.) 
του Τμήματος Μηχανικών Επιστήμης Υλικών του Πα¬ 
νεπιστημίου Ιωαννίνων έχει ως αντικείμενο την παροχή 
εκπαίδευσης μεταπτυχιακού επιπέδου στιςΤεχνολογίες 
Προηγμένων Υλικών, έτσι ώστε οι πτυχιούχοι του προ¬ 
γράμματος να αποκτήσουν επιστημονικό υπόβαθρο, 
εμπειρία και τεχνογνωσία στο σύγχρονο αυτό τεχνολογι¬ 
κό τομέα αιχμής και πιο συγκεκριμένα στη χημεία και τις 
διεργασίες, στη φυσική και την υπολογιστική επιστήμη, 
και στην μηχανική και τις ευφυείς τεχνολογίες προηγμέ¬ 
νων υλικών, όπως νανοσύνθετα, νανοδομημένα, βιοϋ- 
λικά, βιοϊατρικά υλικά, υπερ-εντροπικά κράμματα, κ.λπ. 
Βασικοί σκοποί του Π.Μ.Σ. είναι: 

Η παροχή υψηλού επιπέδου μεταπτυχιακών σπουδών, 
η παροχή γνώσεων και τεχνογνωσίας στις σύγχρονες 
εξελίξεις στον τομέα των πόσης φύσεως υλικών και των 
εφαρμογών τους, η μελέτη του τρόπου σύνθεσης, χαρα¬ 
κτηρισμού και ιδιοτήτων των μοντέρνων υλικών, η προ¬ 
ετοιμασία για σπουδές διδακτορικού επιπέδου μετά την 
απόκτηση του Διπλώματος Μεταπτυχιακών Σπουδών 
(Δ.Μ.Σ.), η εκπαίδευση επιστημόνων με τις απαιτούμε- 
νες γνώσεις και δεξιότητες στον τομέα των προηγμένων 
υλικών που θα τους παρέχει επιτυχή σταδιοδρομία στον 
ιδιωτικό, δημόσιο και ακαδημαϊκό τομέα, η επάνδρωση 
ερευνητικών κέντρων με έμπειρο επιστημονικό προ¬ 
σωπικό, ικανό να βελτιώσει ή και να συμβάλλει στην 
ανακάλυψη και χρήση νέων βελτιωμένων υλικών και με 
επιδιωκόμενο αποτέλεσμα την τεχνολογική και οικονο¬ 
μική ανάπτυξη της χώρας. 

Άρθρο 3 

Μεταπτυχιακοί Τίτλοι 

Το Π.Μ.Σ. «Τεχνολογίες Προηγμένων Υλικών» οδηγεί 


στην απονομή Διπλώματος Μεταπτυχιακών Σπουδών 
(Δ.Μ.Σ.) στις «Τεχνολογίες Προηγμένων Υλικών». Ο τίτ¬ 
λος θα μεταφράζεται στην αγγλική γλώσσα ως Μββϊθγ 
οίδείθηεθ (Μ5ε) ίηΤθεΓιποΙθ9ίθ5 οί ΑάνθηεθςΙ ΜθϊθπβΙϊ. 

Άρθρο 4 

Κατηγορίες Πτυχιούχων 

Στο Π.Μ.Σ. γίνονται δεκτοί κάτοχοι του πρώτου κύκλου 
σπουδών Πολυτεχνικών Σχολών και Πολυτεχνείων, Σχο¬ 
λών Θετικών Επιστημών, Σχολών Επιστημών Υγείας ΑΕΙ 
της ημεδαπής ή αναγνωρισμένων ομοταγών Ιδρυμάτων 
της αλλοδαπής. 

Άρθρο 5 

Χρονική Διάρκεια 

Η χρονική διάρκεια για την απονομή του Μεταπτυχια¬ 
κού Διπλώματος Ειδίκευσης ορίζεται σε δύο (2) εξάμηνα. 

Άρθρο 6 

Πρόγραμμα μαθημάτων 

Τα μαθήματα, η διδακτική και ερευνητική απασχό¬ 
ληση, οι πρακτικές ασκήσεις και οι κάθε άλλου είδους 
εκπαιδευτικές και ερευνητικές δραστηριότητες για την 
απονομή του Δ.Μ.Σ. ορίζονται ως ακολούθως: Για την 
απονομή του Δ.Μ.Σ. απαιτείται η υποχρεωτική παρακο¬ 
λούθηση και επιτυχής εξέταση σε μαθήματα και εργα¬ 
στηριακά μαθήματα με συνολικό φόρτο 60 πιστωτικών 
μονάδων ΕΘΤ5, με τις εξής προϋποθέσεις: α) τρία (3) 
υποχρεωτικά θεωρητικά και εργαστηριακά μαθήματα 
στο πρώτο εξάμηνο β) δύο (2) υποχρεωτικά κατ' επι¬ 
λογήν μαθήματα στο δεύτερο εξάμηνο και Διπλωματι¬ 
κή Μεταπτυχιακή Εργασία. Τα υποχρεωτικά μαθήματα 
πιστώνονται με δέκα (10) πιστωτικές μονάδες Ε(ΤΓ5, τα 
υποχρεωτικά κατ' επιλογήν μαθήματα κατεύθυνσης με 
πέντε (5) πιστωτικές μονάδες Ε(ΙΤ5, ενώ η Διπλωματική 
Μεταπτυχιακή Εργασία με είκοσι πιστωτικές μονάδες 
(20 ΕΘΤ5). Το σύνολο των πιστωτικών μονάδων ΕΘΤ5 
που απαιτούνται για την απονομή του Δ.Μ.Σ. ανέρχονται 
σε εξήντα (60). 

Το λεπτομερές πρόγραμμα μαθημάτων, μαζί με τις 
ώρες διδασκαλίας ανά εβδομάδα και τις πιστωτικές μο¬ 
νάδες (Ε(ΓΓ5) δίνονται πιο κάτω: 

1 ο εξάμηνο. 


Προσφερόμενα μαθήματα 

Εβδομάδες/ώρες ανά εβδομάδα 

Ε0Τ5 ανά 
μάθημα 

1. Μηχανική και Σχεδιασμός Προηγμένων Υλικών 

13/2 θεωρία + 3 εργαστηριακές ασκήσεις 

10 

2. Σύνθεση, Διεργασίες και Κατεργασίες 
Προηγμένων Υλικών 

13/2 θεωρία + 3 εργαστηριακές ασκήσεις 

10 

3. Ατομική Ηλεκτρονιακή Δομή και Ιδιότητες 
Προηγμένων Υλικών 

13/2 θεωρία + 3 εργαστηριακές ασκήσεις 

10 

ΣΥΝΟΛΟ 


30 


2ο εξάμηνο. 


Προσφερόμενα μαθήματα κατεύθυνσης (κατ’ 
επιλογήν δύο) 

Εβδομάδες/ώρες ανά εβδομάδα 

ΕΈΤ5 ανά 
μάθημα 

Κατεύθυνση 1: Χημεία και Διερνασίες 

Προηνμένων Υλικών 



Σύνθεση, Ιδιότητες και Εφαρμογές Προηγμένων 
Πολυμερικών Υλικών 

13/3 

5 

Σύνθεση, Ιδιότητες και Εφαρμογές Προηγμένων 
Μεταλλικών Υλικών 

13/3 

5 

Σύνθεση, Ιδιότητες και Εφαρμογές Προηγμένων 
Κεραμικών Υλικών 

13/3 

5 

Κατεύθυνση 2: Φυσική και Υπολονιστική 

Επιστήμη Προηνμένων Υλικών 



Ανάπτυξη, Δομή και Ιδιότητες Οπτοηλεκτρονικών 
και Μαγνητικών Υλικών και Διατάξεων 

13/3 

5 

Προχωρημένες Υπολογιστικές Τεχνικές 

Επιστήμης Υλικών 

13/3 

5 

Κατεύθυνση 3: Μηχανική και ΕυφυείςΤεχνολονίες 
Προηνμένων Υλικών 



Προηγμένα Σύνθετα: Ανθεκτικότητα και Μη 
Καταστροφικοί Έλεγχοι 

13/3 

5 

Μοντελοποίηση σε πολλαπλές κλίμακες 

13/3 

5 

Βιοϊατρική Τεχνολογία και Μηχανική Βιολογικών 
Ιστών 

13/3 

5 

Διπλωματική Μεταπτυχιακή Εργασία (Δ.Μ.Ε.) 

13/20 

20 

ΣΥΝΟΛΟ 


30 

Άρθρο 7 

Αριθμός εισακτέων 

Ο αριθμός των εισακτέων μεταπτυχιακών φοιτητών 
(Μ.Φ.) στο Π.Μ.Σ. ορίζεται στο ανώτατο όριο των τριάντα 
(30) ανά ακαδημαϊκό έτος. 

Άρθρο 8 

Προσωπικό 

Για την υλοποίηση του Προγράμματος Μεταπτυχια¬ 
κών Σπουδών θα απασχοληθούν μέλη Δ.Ε.Π. και Ε.ΔΙ.Π. 
του Τμήματος Μηχανικών Επιστήμης Υλικών. Επίσης στο 
Π.Μ.Σ. μπορούν να απασχοληθούν κατηγορίες διδασκό¬ 
ντων σύμφωνα με την κείμενη νομοθεσία. 


Άρθρο 9 

Υλικοτεχνική Υποδομή 

ΤοΤμήμα Μηχανικών Επιστήμης Υλικών του Παν/μίου 
Ιωαννίνων, διαθέτει τις κατάλληλες κτιριακές υποδομές, 
και τον απαραίτητο εργαστηριακό και λοιπό εξοπλισμό 
(Η/Υ, οπτικοακουστικά μέσα κ.τ.λ.) για την απρόσκοπτη 
λειτουργία του προγράμματος. 

Άρθρο 10 

Διάρκεια Άειτουργίας 

Το Π.Μ.Σ. «Τεχνολογίες Προηγμένων Υλικών» θα λει¬ 
τουργήσει μέχρι το ακαδημαϊκό έτος 2027-2028 σύμφω¬ 
να με την κείμενη νομοθεσία σχετικά με την αξιολόγηση 
και ανανέωση των Π.Μ.Σ. 


Άρθρο 11 


Κόστος λειτουργίας 

Το ετήσιο κόστος λειτουργίας του που αφορά στις λειτουργικές δαπάνες ανέρχεται στο ποσό των 42.000 €/έτος 
και αναλύεται σε κατηγορίες δαπανών ως εξής: 


Αναμενόμενες Εισροές 

Ποσό (€) 

Αναμενόμενες Εκροές 

Ποσό (€) 

Τακτικός Προϋπολογισμός 
Πανεπιστημίου Ιωαννίνων 

7.000 

Δαπάνες εξοπλισμού και 
λογισμικού 

0 

Προϋπολογισμός Π. Μ.Σ. του 
Υπουργείου Παιδείας, Έρευνας και 
Θρησκευμάτων 

7.000 

Δαπάνες χορήγησης δύο 
(2) υποτροφιών σε Μ.Φ. 

14.400 
(2x600x12 
= 14.400) 

Δωρεές, παροχές, κληροδοτήματα, 
κ.λπ. 

Κατ’ εκτίμηση 1.000 

Δαπάνες αναλωσίμων 

20.000 

Ειδικός Λογαριασμός Κονδυλίων 
Έρευνας (Ε.Α.Κ.Ε.) του Πανεπιστημίου 
Ιωαννίνων 

Κατ' εκτίμηση 

1 υποτροφία 
(1x600x12=7.200)7.200 

Δαπάνες Λογισμικού για 
εκπαιδευτική χρήση 

4.000 

Ερευνητικά προγράμματα μελών ΔΕΠ 
Π.Μ.Σ. 

Κατ'εκτίμηση 
αναλώσιμα συμβάσεις- 
υποτροφίες σε 

Μ.Φ. Μετακινήσεις 
Διδασκόντων 20.000 

Δαπάνες μετακινήσεων 
φοιτητών του Π.Μ.Σ. για 
εκπαιδευτικούς σκοπούς 

3.800 

Γενικό Σύνολο 

42.200 


42.200 


Το ανωτέρω κόστος λειτουργίας του Π.Μ.Σ. θα καλυ¬ 
φθεί από ιδίους πόρους (ερευνητικούς φορείς, ερευ¬ 
νητικά προγράμματα, χορηγίες κ.λπ.), από τον τακτικό 
προϋπολογισμό του Πανεπιστημίου Ιωαννίνων, από 
χρηματοδότηση από το Υπουργείο Παιδείας, έρευνας 
και Θρησκευμάτων, από μέρος των εσόδων των Ειδικών 
Άογαριασμών Κονδυλίων έρευνας (Ε.Ά.Κ.Ε.) των Α.Ε.Ι. και 
από κάθε άλλη νόμιμη πράξη, όπως οριοθετείται στην 
περίπτωση α'τηςπαρ. 1 του άρθρου 14τουν. 4270/2014 
(ΦΕΚ 143/τ. Α728-6-2014). Δεν προβλέπονται τέλη φοί¬ 
τησης. 

Άρθρο 12 

Μεταβατικές Διατάξεις 

Οι φοιτητές που εισήχθησαν στο Πρόγραμμα Μεταπτυ¬ 
χιακών σπουδών «Προηγμένα Υλικά» έως και το ακαδη¬ 
μαϊκό έτος 2017-2018 θα περατώσουν τις σπουδές τους 
με τις διατάξεις της προηγούμενης υπουργικής απόφα¬ 


σης. Όσα θέματα δε ρυθμίζονται στην παρούσα απόφα¬ 
ση θα ρυθμίζονται από τον Κανονισμό Μεταπτυχιακών 
σπουδών καθώς και από τα αρμόδια όργανα, σύμφωνα 
με την κείμενη νομοθεσία. 

Β. Κανονισμός Προγράμματος Μεταπτυχιακών 
Σπουδών του Τμήματος Μηχανικών Επιστήμης 
Υλικών «Τεχνολογίες Προηγμένων Υλικών» της 
Πολυτεχνικής Σχολής του Πανεπιστημίου Ιωαν¬ 
νίνων 

ΓΕΝΙΚΕΣ ΔΙΑΤΑΞΕΙΣ 

Ο παρών Κανονισμός Μεταπτυχιακών Σπουδών αντι¬ 
στοιχεί στο δεύτερο κύκλο σπουδών ο οποίος συνίσταται 
στην παρακολούθηση Προγράμματος Μεταπτυχιακών 
Σπουδών (Π.Μ.Σ.) και ολοκληρώνεται με την απονομή 
Διπλώματος Μεταπτυχιακών Σπουδών (ΔΜΣ). 

Το παρόν Πρόγραμμα Μεταπτυχιακών Σπουδών ορ¬ 
γανώνεται ώστε να λειτουργεί από το Τμήμα Μηχανικών 
Επιστήμης Υλικών ΤΟΥ ΠΑΝΕΠΙΣΤΗΜΙΟΥ ΙΩΑΝΝΙΝΩΝ. 

Ο παρών Κανονισμός Μεταπτυχιακών Σπουδών συ¬ 
μπληρώνει τις διατάξεις του Κεφαλαίου ΣΤ' [Δεύτερος 
και Τρίτος Κύκλος Σπουδών] του ν. 4485/4-8-2017 (ΦΕΚ 
114/τ. Α74-8-2017): «Οργάνωση και λειτουργία της ανώ¬ 
τατης εκπαίδευσης, ρυθμίσεις για την έρευνα και άλλες 
διατάξεις». 

Άρθρο 1 

Σκοπός του Προγράμματος Μεταπτυχιακών 

Σπουδών 

Οι Μεταπτυχιακές Σπουδές στο Πρόγραμμα Μετα¬ 
πτυχιακών Σπουδών (ΠΜΣ) «Τεχνολογίες Προηγμένων 
Υλικών » αποσκοπούν στην προαγωγή της γνώσης, την 
ανάπτυξη της έρευνας και την αύξηση της διεθνούς 
ανταγωνιστικότητας των ελληνικών ΑΕΙ μέσω της πα¬ 
ροχής σπουδών υψηλού επιπέδου, που να εστιάζονται 
στην προχωρημένη και ολοκληρωμένη αντιμετώπιση 
προβλημάτων που βασίζονται σε κάθε φύσεως υλικά, 
στην ουσιώδη έρευνα και στην υποστήριξη της αντα¬ 
γωνιστικότητας της ελληνικής οικονομίας μέσω της 
παραγωγής ικανών και εξειδικευμένων Μηχανικών με 
ουσιαστικές γνώσεις. Επιπλέον σκοπός είναι η κατάρτιση 
επιστημόνων υψηλού επιπέδου ικανών να συμβάλουν σε 
θεωρητικές και εφαρμοσμένες περιοχές συγκεκριμένων 
γνωστικών κλάδων, ειδικές θεματικές ενότητες ή επιμέ- 
ρους κλάδους των γνωστικών αντικειμένων του πρώτου 
κύκλου σπουδών του Τμήματος καθώς και στην παρα¬ 
γωγή και μετάδοση γνώσεων, τεχνογνωσίας, μεθοδολο¬ 
γιών εργαλείων και ερευνητικών αποτελεσμάτων στον 
επιστημονικό χώρο που δραστηριοποιείται το Τμήμα. 

Άρθρο 2 

Προγράμματος Μεταπτυχιακών Σπουδών 

(άρθρα 31,44 και 45 του ν. 4485/2017) 

Αρμόδια Όργανα για τη διοίκηση, οργάνωση και λει¬ 
τουργία του Προγράμματος Μεταπτυχιακών Σπουδών 
είναι: 

I. Η Σύγκλητος του Παν/μίου Ιωαννίνων, είναι το αρ¬ 
μόδιο όργανο για τα θέματα ακαδημαϊκού, διοικητικού, 
οργανωτικού και οικονομικού χαρακτήρα του Π.Μ.Σ. και 
ασκεί όσες αρμοδιότητες σχετικά με τα Π.Μ.Σ. δεν ανα¬ 
τίθενται από το νόμο ειδικώς σε άλλα όργανα. 

Ν. Η Συνέλευση του Τμήματος με αρμοδιότητες που 
ορίζονται στο άρθρο 31 παρ. 3 του ν. 4485/2017. 

III. Η Συντονιστική Επιτροπή (ΣΕ) του ΠΜΣ, απαρτί¬ 
ζεται από πέντε (5) μέλη Δ.Ε.Π. του Τμήματος, τα οποία 
έχουν αναλάβει μεταπτυχιακό έργο και εκλέγονται από 
τη Συνέλευση του Τμήματος διετή θητεία και είναι αρ¬ 
μόδια για την παρακολούθηση και τον συντονισμό της 
λειτουργίας του ΠΜΣ. 

IV. Η Επιτροπή Μεταπτυχιακών Σπουδών που αποτε- 
λείται από τον Αντιπρύτανη Ακαδημαϊκών Υποθέσεων 
και Φοιτητικών θεμάτων του Παν/μίου Ιωαννίνων, και ο 
οποίος εκτελεί χρέη Προέδρου και τους Κοσμήτορες του 
Παν/μίου Ιωαννίνων ως μέλη και έχει τις αρμοδιότητες 
που προβλέπονται στο άρθρο 32 στην παράγραφο 5 
τουν. 4485/2017. 


V. Ο Διευθυντής του ΠΜΣ, είναι μέλος της ΣΕ και ορί¬ 
ζεται μαζί με τον αναπληρωτή του, με απόφαση της 
Συνέλευσης του Τμήματος για διετή θητεία και πρέπει 
να πληροί τις προϋποθέσεις του άρθρου 31 της παρ. 8 
ν. 4485/2017. Δεν μπορεί να έχει περισσότερες από δύο 
(2) συνεχόμενες θητείες και δεν δικαιούται επιπλέον 
αμοιβή για το διοικητικό του έργο. 

Ο Διευθυντής έχει τις αρμοδιότητες που προβλέπονται 
στο άρθρο 31 παρ. 8 του ν. 4485/2017 και όποιες άλλες 
ορίζονται από τη Συνέλευση του Τμήματος (άρθρο 45, 
παρ. 1γ). 

VI. Οι εξαμελείς Επιστημονικές Συμβουλευτικές Επι¬ 
τροπές (Ε,Σ.Ε)των Ιδρυμάτων, αρμόδιες για την εξωτε¬ 
ρική ακαδημαϊκή αξιολόγηση των ΠΜΣ (άρθρο 44 παρ. 
3 τουν. 4485/2017). 

Άρθρο 3 

Κατηγορίες υποψηφίων για φοίτηση στο 
Πρόγραμμα Μεταπτυχιακών Σπουδών 
(άρθρο 34 παρ. 1,7 και 8 του ν. 4485/2017) 

Κατηγορίες υποψηφίων που μπορούν να γίνουν δεκτοί 
για την παρακολούθηση του Προγράμματος Μεταπτυ¬ 
χιακών Σπουδών είναι: 

1. Κάτοχοι τίτλων πρώτου κύκλου σπουδών Α.Ε.Ι. της 
ημεδαπής σε ειδικότητες όπως απόφοιτοι Πολυτεχνικών 
Σχολών και Πολυτεχνείων, Σχολών Θετικών Επιστημών, 
Σχολών Επιστημών Υγείας, και 

2. Κάτοχοι τίτλων πρώτου κύκλου σπουδών ομοταγών 
Ιδρυμάτων της αλλοδαπής που έχει αναγνωριστεί από το 
Διεπιστημονικό Οργανισμό ΑναγνώρισηςΤίτλων Ακαδη¬ 
μαϊκών και Πληροφόρησης (Δ.Ο.Α.Τ.Α.Π.), σύμφωνα με 
το ν. 3328/2005 (Α' 80). 

3. Μέλη των κατηγοριών Ε.Ε.Π., Ε.ΔΙ.Π. και Ε.Τ.Ε.Π., 
εφόσον πληρούν τις προϋποθέσεις του πρώτου εδαφί¬ 
ου της παρ. 1 του άρθρου 34, μπορούν να εγγραφούν 
ως υπεράριθμοι και μόνο ένας κατ' έτος ανά Π.Μ.Σ., που 
οργανώνεται σεΤμήματα του Ιδρύματος που υπηρετούν, 
το οποίο είναι συναφές με τον τίτλο σπουδών και το έργο 
που επιτελούν στο οικείο Ιδρυμα. 

Άρθρο 4 

Αριθμός Εισακτέων, Κριτήρια και Διαδικασία 

Επιλογής Εισακτέων 

(άρθρα 34 και 45 του ν. 4485/2017) 

Ο αριθμός εισακτέων κατ' έτος ορίζεται κατ' ανώτατο 
όριο σε 30 μεταπτυχιακούς/ες φοιτητές/τριες. 

Το Τμήμα με απόφαση της Συνέλευσης προκηρύσσει 
θέσεις με ανοιχτή διαδικασία (πρόσκληση εκδήλωσης 
ενδιαφέροντος) για την εισαγωγή πτυχιούχων στα Π.Μ.Σ. 
το δεύτερο δεκαπενθήμερο Ιουνίου κάθε έτους και για 
διάρκεια 4 εβδομάδων. 

Στην πρόσκληση αναφέρονται οι προϋποθέσεις εισα¬ 
γωγής, κατηγορίες πτυχιούχων και αριθμός εισακτέων, 
τρόπος εισαγωγής, κριτήρια επιλογής, κ.λπ., οι προθε¬ 
σμίες υποβολής αιτήσεων καθώς και τα δικαιολογητικά 
που απαιτούνται. 

Οι αιτήσεις μαζί με τα απαραίτητα δικαιολογητικά κα¬ 
τατίθενται στη Γραμματεία του οικείου Τμήματος είτε σε 
έντυπη είτε σε ηλεκτρονική μορφή. 

Τα κριτήρια επιλογήςτων υποψηφίων, περιλαμβάνουν: 

I. Βαθμό Πτυχίου/Διπλώματος 

II. Αναλυτική Βαθμολογία στα προπτυχιακά μαθήματα, 
που είναι σχετικά με το Π.Μ.Σ. 

III. Επίδοση στην Διπλωματική Εργασία, όπου αυτή 
προβλέπεται στον πρώτο κύκλο σπουδών. 

IV. Επαρκής γνώση της Αγγλικής, ως απαραίτητη προ¬ 
ϋπόθεση, σε επίπεδο που ορίζεται από τη Συνέλευση 
του Τμήματος. 

V. Συστατικές επιστολές. 

VI. Συνέντευξη από αρμόδια Επιτροπή. 

VII. Επιπλέον πρόσθετα κριτήρια, σύμφωνα με απόφα¬ 
ση της Συνέλευσης του Τμήματος όπως: 

1) Επαγγελματική Εμπειρία (διάρκεια και είδος). 

2) Ερευνητική Εμπειρία. 

3) Δημοσιεύσεις και συγγραφική δραστηριότητα. 

Ο τρόπος αξιολόγησης (μοριοδότηση) των ανωτέρω 
κριτηρίων ανήκει στην αρμοδιότητα της Συνέλευσης 


του Τμήματος. 

Η επιλογή των μεταπτυχιακών φοιτητών πραγματο¬ 
ποιείται με τη συνεκτίμηση των εξής κριτηρίων: 


ΚΡΙΤΗΡΙΑ 

ΑΡΙΘΜΟΣ ΜΟΡΙΩΝ 

1. Γραπτή εξέταση κατανόησης 
αγγλικού επιστημονικού 
κειμένου 

20.0 (μέγιστο) 

2. Συνέντευξη 

20.0 (μέγιστο) 

3. Γενικός βαθμός βασικού 
πτυχίου χ 4 μόρια 

40.0(μέγιστο) 

4. Συναφή προπτυχιακά 
μαθήματα και διπλωματική 
εργασία 

10.0 

5. Επιστημονικές 
δημοσιεύσεις σε έγκριτα 
επιστημονικά περιοδικά (κατά 
προτεραιότητα στην αγγλική) 
και πρακτικά συνεδρίων (κατά 
προτεραιότητα διεθνών). 

10.0 (μέγιστο) 

Μέγιστο Σύνολο Μορίων 

100.0 


Η διαδικασία επιλογής των υποψηφίων με απόφαση 
της Συνέλευσης γίνεται από τηνΣ.Ε. του ΠΜΣ. 

Η Επιτροπή καταρτίζει πλήρη κατάλογο με όλουςτους 
υποψηφίους και ύστερα από τον σχετικό έλεγχο, απορρί¬ 
πτει όσους δεν πληρούν τα ελάχιστα κριτήρια που έχουν 
καθοριστεί από το οικείο Τμήμα και καλεί σε συνέντευξη, 
όπου προβλέπεται, τους προκρινόμενους υποψηφίους 
που έχουν συγκεντρώσει τα προαπαιτούμενα. 

Μετά την ολοκλήρωση της διαδικασίας, καταρτίζεται ο 
τελικός πίνακας των επιτυχόντων. Με την περάτωση της 
αξιολόγησης, σε περίπτωση ισοψηφίας, γίνονται δεκτοί 
όλοι οι ισοψηφήσαντες. 

Ο τελικός πίνακας επιτυχόντων και τυχόν επιλαχόντων 
αφού επικυρωθεί από τη Συνέλευση του Τμήματος αναρ- 
τάται στον πίνακα ανακοινώσεων της Γραμματείας και 
στην ιστοσελίδα του Τμήματος. 


Άρθρο 5 

Διάρκεια και Όροι Φοίτησης 
(άρθρα 33, 34 και 35 του ν. 4485/2017) 

ΧΡΟΝΙΚΗ ΔΙΑΡΚΕΙΑ 

Η χρονική διάρκεια φοίτησης στο Πρόγραμμα Μετα¬ 
πτυχιακών Σπουδών που οδηγεί στη λήψη του Διπλώ¬ 
ματος Μεταπτυχιακών Σπουδών (ΔΜΣ) ορίζεται στα δύο 
(2) εξάμηνα, στα οποία περιλαμβάνεται και ο χρόνος εκ¬ 
πόνησης και κρίσης της μεταπτυχιακής διπλωματικής 
εργασίας. 

Ο ανώτατος επιτρεπόμενος χρόνος ολοκλήρωσης των 
σπουδών καθορίζεται σε 6 εξάμηνα. Με το πέρας των 
6 εξαμήνων οι μεταπτυχιακοί φοιτητές που δεν έχουν 
αποφοιτήσει διαγράφονται αυτοδικαίως από το Π.Μ.Σ. 

Στους μεταπτυχιακούς/κες φοιτητές/τριες προβλέπε- 
ται σύμφωνα με την παρ. 2 του άρθρου 33 του ν. 4485/ 
2017 (114 Α') η δυνατότητα μερικής φοίτησης για εργα- 
ζόμενους/νες φοιτητές/τριες, η διάρκεια της οποίας δεν 
μπορεί να υπερβαίνει το διπλάσιο της κανονικής φοίτη¬ 
σης. Η μερική φοίτηση προβλέπεται και για μη εργαζό¬ 
μενους μεταπτυχιακούς/κές φοιτητές/τριες που αδυνα¬ 
τούν να ανταποκριθούν στις ελάχιστες απαιτήσεις του 
προγράμματος «πλήρους» φοίτησης και για ιδιαίτερες 
εξαιρετικά σοβαρές περιπτώσεις, όπως: ασθένεια, φόρ¬ 
τος εργασίας, σοβαροί οικογενειακοί λόγοι, στράτευση, 
λόγοι ανωτέρας βίας. Οι όροι και τα προσκομιζόμενα 
δικαιολογητικά καθορίζονται αναλυτικά σε κάθε πρό¬ 
σκληση εκδήλωσης ενδιαφέροντος για την εισαγωγή 
πτυχιούχων στο ΠΜΣ. Κατ' αντιστοιχία, ο ανώτατος επι¬ 
τρεπόμενος χρόνος φοίτησης για φοιτητές σε κατάστα¬ 
ση μερικής φοίτησης καθορίζεται σε 8 εξάμηνα. Με το 
πέρας των 8 εξαμήνων οι μεταπτυχιακοί φοιτητές που 
δεν έχουν αποφοιτήσει διαγράφονται με απόφαση της 
Συνέλευσης ύστερα από εισήγηση της Σ. Ε. 

Στους μεταπτυχιακούς/κες φοιτητές/τριες μπορεί να 
χορηγηθεί, κατόπιν υποβολής σχετικής αίτησης, προσω¬ 
ρινή αναστολή σπουδών, που δεν μπορεί να υπερβαίνει 
τα δύο (2) συνεχόμενα εξάμηνα. Κατά την διάρκεια της 
αναστολής, ο μεταπτυχιακός φοιτητής χάνει την ιδιότητα 
του φοιτητή. Ο χρόνος της αναστολής δεν προσμετράται 
στην ανώτατη διάρκεια κανονικής φοίτησης. 

Δύναται και μόνο σε εξαιρετικές περιπτώσεις, όπως 
παραπάνω, να χορηγείται παράταση σπουδών και μέχρι 
ένα έτος, κατόπιν αιτιολογημένης απόφασης της Συνέ¬ 
λευσης του Τ μήματος. 

Για θέματα επανεξέτασης μαθημάτων σε οφειλόμενα 
μαθήματα ή διαγραφής μη οφειλόμενης σε υπέρβαση 
του ανώτατου επιτρεπτού χρόνου φοίτησης, αποφαί- 
νεται η Συνέλευση μετά από πρόταση της Συντονιστι¬ 
κής Επιτροπής, η οποία αποφασίζει για τους όρους της 
επανεξέτασης και τους λόγους διαγραφής. Ενδεικτικά 
όροι επανεξέτασης και λόγοι διαγραφής μπορεί να είναι: 
α) η μη επαρκής πρόοδος του μεταπτυχιακού φοιτητή 
(η οποία τεκμηριώνεται με μη συμμετοχή στην εκπαι¬ 
δευτική διαδικασία: παρακολουθήσεις, εξετάσεις), β) η 
πλημμελής εκπλήρωση λοιπών υποχρεώσεων που ορί¬ 
ζονται από τον οικείο Κανονισμό, γ) συμπεριφορά που 

προσβάλλει την ακαδημαϊκή δεοντολογία όπως π.χ. η 
λογοκλοπή, και δ) αίτηση του ίδιου του μεταπτυχιακού/ 
κης φοιτητή/τριας. 

Αν ο μεταπτυχιακός/ή φοιτητής ή φοιτήτρια αποτύχει 
στην εξέταση μαθήματος ή μαθημάτων δύο φορές θε¬ 
ωρείται ότι δεν έχει ολοκληρώσει επιτυχώςτο πρόγραμ¬ 
μα, και εξετάζεται, ύστερα από αίτηση του από τριμελή 
επιτροπή μελώνΔ.Ε.Π.τουΤμήματος, οι οποίοι έχουν το 
ίδιο ή συναφές γνωστικό αντικείμενο με το εξεταζόμενο 
μάθημα και ορίζονται από την Συνέλευση. Από την επι¬ 
τροπή εξαιρείται/νται ο/οι υπεύθυνος/οι της εξέτασης 
διδάσκων/ντες. 

Οι εγγραφές των εισαγομένων μεταπτυχιακών φοι¬ 
τητών αρχίζουν μετά από ανακοίνωση της Γραμματείας 

Άρθρο 6 

Πρόγραμμα Σπουδών-Έλεγχος Γνώσεων 


του οικείου Τμήματος στην οποία ορίζεται και η χρονι¬ 
κή διάρκεια των εγγραφών και τα δικαιολογητικά που 
απαιτούνται για την εγγραφή Οι μεταπτυχιακοί/κες φοι- 
τητές/τριες έχουν όλα τα δικαιώματα, τις παροχές και τις 
διευκολύνσεις που προβλέπονται και για τους φοιτητές 
του πρώτου κύκλου σπουδών πλην του δικαιώματος 
παροχής δωρεάν διδακτικών συγγραμμάτων. Σε μετα- 
πτυχιακούς/κες φοιτητές/τριες με αναπηρία ή και ειδικές 
εκπαιδευτικές ανάγκες εξασφαλίζονται διευκολύνσεις 
σχετικά με τον τρόπο εξέτασης, την πρόσβαση στους 
χώρους και στα εργαστήρια διδασκαλίας. 

ΤΕΛΗ ΦΟΙΤΗΣΗΣ 

Στο παρόν ΠΜΣ δεν προβλέπονται τέλη φοίτησης. 


ΠΡΟΓΡΑΜΜΑ ΣΠΟΥΔΩΝ 
Κατανομή πιστωτικών μονάδων 

ΚΑΤΗΓΟΡΙΕΣ ΜΑΘΗΜΑΤΩΝ 


Μαθήματα Κορμού Υποχρεωτικά 

Μαθήματα Κατεύθυνσης 

Υποχρεωτικά κατ' επιλογήν (2) 

Εκπόνηση Διπλωματικής 
Εργασίας 

Υποχρεωτική 

• Μηχανική και Σχεδιασμός 
Προηγμένων Υλικών (10 

ΕΘΤ5) 

• Σύνθεση, Διεργασίες και 
Κατεργασίες Προηγμένων 

Υλικών(10 ΕΈΤ5) 

• Ατομική Ηλεκτρονιακή Δομή 
και Ιδιότητες Προηγμένων 

Υλικών (10 ΕΘΤ5) 

Κατεύθυνση 1: Χημεία και 

Διεργασίες Προηγμένων Υλικών 

• Σύνθεση, Ιδιότητες και 

Εφαρμογές Προηγμένων 

Πολυμερικών Υλικών (5 ΕΘΤ5) 

• Σύνθεση, Ιδιότητες και 

Εφαρμογές Προηγμένων 

Μεταλλικών Υλικών (5 ΕΘΤ5) 

• Σύνθεση, Ιδιότητες και Εφαρμογές 
Προηγμένων Κεραμικών Υλικών (5 Ε0Τ5) 

Κατεύθυνση 2: Φυσική και 

Υπολογιστική Επιστήμη 

Προηγμένων Υλικών 

• Ανάπτυξη, Δομή και Ιδιότητες 

Οπτό ηλεκτρονικών και 

Μαγνητικών Υλικών και 

Διατάξεων (5 Ε0Τ5) 

• Προχωρημένες Υπολογιστικές 

Τεχνικές Επιστήμης Υλικών (5 Ε0Τ5) 

Κατεύθυνση 3: Μηχανική και Ευφυείς 
Τεχνολογίες Προηγμένων Υλικών 

Προηγμένα Σύνθετα: 

Ανθεκτικότητα και Μη 

Καταστροφικοί Έλεγχοι (5 Ε0Τ5) 

• Μοντελοποίηση σε πολλαπλές 
κλίμακες (5 Ε0Τ5) 

• Βιοϊατρική Τεχνολογία και 

Μηχανική Βιολογικών Ιστών (5 ΕΈΤ5) 

Διπλωματική 

Εργασία (20 ΕΈΤ5) 

Η έναρξη και η λήξη των μαθημάτων ορίζονται η δεύ¬ 
τερη εβδομάδα του μηνάς Οκτωβρίου και η λήξη των 
μαθημάτων η τελευταία ημέρα του Μάίου. Οι εξετάσεις 
ξεκινούν την 2η εβδομάδα του Ιουνίου, διαρκούν 3 εβδο¬ 
μάδες και αποπερατώνονται στο τέλος Ιουνίου. Για φοι¬ 
τητές οι οποίοι απέτυχαν στην εξεταστική του Ιουνίου 
προβλέπεται επανεξέταση σε εξεταστική του Σεπτεμβρί¬ 
ου η οποία έχει διάρκεια δύο εβδομάδες και ξεκινά την 
1 η Δευτέρα του μηνάς Σεπτεμβρίου. Με το πέρας της 
επαναληπτικής εξεταστικής, τυχόν αποτυχόντες εξετάζο¬ 
νται μετά από αίτηση τους από τριμελή επιτροπή με μέλη 
συναφούς γνωστικού αντικειμένου του μαθήματος, πλην 
των διδασκόντων. Η εξέταση πραγματοποιείται κατά τις 
τελευταίες δύο εβδομάδες του μηνάς Σεπτεμβρίου. Τυ¬ 
χόν αποτυχία σε αυτή την εξέταση οδηγεί σε διαγραφή 
των αποτυχόντων φοιτητών μετά από εισήγηση της Σ.Ε. 
και απόφαση της Συνέλευσης του Τμήματος. 

Ο έλεγχος στα επιμέρους μαθήματα γίνεται με γραπτές 
ή προφορικές εξετάσεις, εκπόνηση εργασιών ή συνδυ¬ 
ασμό των ανωτέρω. 

Η βαθμολογική κλίμακα για την αξιολόγηση της επίδο¬ 
σης των μεταπτυχιακών φοιτητών ορίζεται από μηδέν 
(0) έως δέκα (10), ως εξής: 

Άριστα (8,5 έως 10) 

Λίαν Καλώς (6,5 έως 8,5 μη συμπεριλαμβανομένου) 

Καλώς (5 έως 6,5 μη συμπεριλαμβανομένου). 

Προβιβάσιμος βαθμός είναι το πέντε (5) και οι μεγα¬ 
λύτεροι του. 

Για την εκπόνηση Μεταπτυχιακής Διπλωματικής Εργα¬ 
σίας η Συντονιστική Επιτροπή ύστερα από αίτηση του 
υποψηφίου, στην οποία αναγράφεται ο προτεινόμενος 
τίτλος της μεταπτυχιακής διπλωματικής εργασίας, ο προ- 
τεινόμενος επιβλέπων και επισυνάπτεται περίληψη της 
προτεινόμενης εργασίας, ορίζει τον/την επιβλέποντα/ 
ουσα αυτής και συγκροτεί Τριμελή Εξεταστική Επιτροπή 
για την έγκριση της εργασίας, ένα μέλος της οποίας είναι 
ο επιβλέπων/ουσα. 

Τα μέλη της Τριμελούς Εξεταστικής Επιτροπής πρέπει 
να έχουν την ίδια ή συναφή επιστημονική ειδικότητα με 
το γνωστικό αντικείμενο του ΠΜΣ. 

Η παρουσίαση της Μεταπτυχιακής Διπλωματικής Ερ¬ 
γασίας υποστηρίζεται ενώπιον τηςΤριμελούς Εξεταστι¬ 
κής Επιτροπής σε ημερομηνία και τόπο που ορίζεται από 
τη Συνέλευση του Τμήματος. Κατόπιν της έγκρισης της 
από την Επιτροπή, αναρτάται υποχρεωτικά στο διαδι¬ 
κτυακό τόπο της οικείας Σχολής. 

Σε εξαιρετικές περιπτώσεις, αν υφίσταται αντικειμενι¬ 
κή αδυναμία ή σπουδαίος λόγος, είναι δυνατή η αντικα¬ 
τάσταση του επιβλέποντα ή μέλους της Τριμελούς Εξε¬ 
ταστικής Επιτροπής μετά από απόφαση της Συνέλευσης 
του οικείου Τμήματος. 

Η έκταση, η γραμματοσειρά, ο τρόπος συγγραφής, ο 
αριθμός αντιτύπων της μεταπτυχιακής διπλωματικής 
εργασίας που θα κατατεθεί και οτιδήποτε άλλο σχετικό 
με τη δομή της καθώς και χρονοδιάγραμμα διορθώσεων 
της ορίζονται σύμφωνα με τις προδιαγραφές των θεμα¬ 
τικών των διπλωματικών εργασιών μετά από απόφαση 
της Συνέλευσης του Τμήματος. 


Ως γλώσσα διδασκαλίας ορίζεται η Ελληνική και δίνε¬ 
ται η δυνατότητα συγγραφής και παρουσίασης της Δι¬ 
πλωματικής εργασίας και στην Αγγλική, μετά από εισήγη¬ 
ση της Σ.Ε. και απόφαση της Συνέλευσης του Τμήματος. 

Ο βαθμός του Διπλώματος Μεταπτυχιακών Σπουδών 
(ΔΜΣ) προκύπτει από τον σταθμικό μέσο όρο των μαθη¬ 
μάτων του ΠΜΣ και της Μεταπτυχιακής Διπλωματικής Ερ¬ 
γασίας (η στάθμιση γίνεται από τις πιστωτικές μονάδες των 
μαθημάτων και της ΜΔΕ) και υπολογίζεται, με ακρίβεια 
δεύτερου δεκαδικού ψηφίου, με τον ακόλουθο τρόπο: 

Ο βαθμός κάθε μαθήματος και της Μεταπτυχιακής Δι¬ 
πλωματικής Εργασίας (όπου προβλέπεται), πολλαπλασι- 
άζεται με τον αντίστοιχο αριθμό πιστωτικών μονάδων 
(Ε(ΙΤ5) και το άθροισμα των γινομένων διαιρείται με τον 
ελάχιστο αριθμό πιστωτικών μονάδων που απαιτούνται 
για τη λήψη του ΔΜΣ 

βαθμός Δ. Μ.Σ. = άθροισμα γινομένων (βαθμού κάθε 
μαθήματος χ αντίστοιχα Ε(ΙΤ5 κάθε μαθήματος) + (βαθ¬ 
μός μεταπτυχιακής διπλωματικής εργασίας χ Ε(ΙΤ5) 

(σύνολο Ε(ΙΤ5) 

Άρθρο 7 

Υποτροφίες 

(άρθρο 35 και 45 του ν. 4485/2017) 

Ο Κανονισμός Μεταπτυχιακών Σπουδών προβλέπει 
τη χορήγηση 2 υποτροφιών σε μεταπτυχιακούς/κες φοι- 
τητές/τριες, σύμφωνα με απόφαση της Συνέλευσης. Οι 
υποτροφίες δίνονται με βάση ακαδημαϊκά αντικειμενικά 
κριτήρια (αφορούν φοιτητές κανονικής φοίτησης, μέσος 
όρος βαθμολογίας προηγούμενου εξαμήνου, κ.λπ.) ή 
προσφορά υπηρεσιών και εγγράφονται στον εγκεκρι¬ 
μένο προϋπολογισμό του ΠΜΣ. Οι όροι χορήγησης, οι 
υποχρεώσεις και τα δικαιώματα των υποτρόφων καθο¬ 
ρίζονται με απόφαση της Συνέλευσης του Τμήματος. 

Άρθρο 8 

Διδακτικό Προσωπικό 

(άρθρα 36 και 45 του ν. 4485/2017) 

Τη διδασκαλία των μαθημάτων στο ΠΜΣ αναλαμβά¬ 
νουν: 

I. Μέλη Δ.Ε.Π. του Τμήματος Μηχανικών Επιστήμης 
Υλικών. 

II. Μέλη της κατηγορίας Ε.Ε.Π., Ε.ΔΙ.Π. και Ε.Τ.Ε.Π. του 
Τμήματος Μηχανικών Επιστήμης Υλικών, κάτοχοι διδα¬ 
κτορικού διπλώματος. 

III. Διδάσκοντες σύμφωνα με το π.δ. 407/1980 του οι¬ 
κείου Τμήματος. 

IV. Ομότιμα και Αφυπηρετήσαντα μέλη ΔΕΠ του οι¬ 
κείου Τμήματος. 

Με αιτιολογημένη απόφαση της η Συνέλευση του Τμή¬ 
ματος, σε περίπτωση που δεν επαρκεί το διδακτικό προ¬ 
σωπικό των κατηγοριών που αναφέρονται παραπάνω, 
μπορεί να αναθέσει διδακτικό έργο σε μέλη ΔΕΠ άλλων 
Τμημάτων του ίδιου Α.Ε.Ι. ή να προσκαλέσει μέλη ΔΕΠ 
άλλων Α.Ε.Ι. ή ερευνητών από ερευνητικά κέντρα του 
άρθρου 13 Α του ν. 4310/2014 (Α' 258), συμπεριλαμ¬ 
βανομένων των ερευνητικών κέντρων της Ακαδημίας 
Αθηνών και του Ιδρύματος Ιατροβιολογικών Ερευνών 
της Ακαδημίας Αθηνών. Επιπλέον η Συνέλευση με από¬ 
φαση της, έχοντας υπόψη την εισήγηση του Διευθυντή 

του Π.Μ.Σ., μπορεί να καλέσει, ως επισκέπτες, καταξιω¬ 
μένους επιστήμονες που έχουν θέση ή προσόντα καθη¬ 
γητή ή ερευνητή σε ερευνητικό κέντρο, καλλιτέχνες ή 
επιστήμονες αναγνωρισμένου κύρους με εξειδικευμένες 
γνώσεις ή σχετική εμπειρία στο γνωστικό αντικείμενο 
του Π.Μ.Σ. από την ημεδαπή ή την αλλοδαπή, σύμφωνα 
με τα οριζόμενα στην παρ. 5 του άρθρου 36. 

Σε κάθε περίπτωση η ανάθεση διδασκαλίας των μαθη¬ 
μάτων, σεμιναρίων και ασκήσεων του Π.Μ.Σ. αποφασί- 
ζεται από την Συνέλευση, ύστερα από εισήγηση της ΣΕ. 

Στις υποχρεώσεις των διδασκόντων περιλαμβάνονται 
μεταξύ άλλων η περιγραφή του μαθήματος ή των δια¬ 
λέξεων, η παράθεση σχετικής βιβλιογραφίας, ο τρόπος 
εξέτασης του μαθήματος, η επικοινωνία με τους/τις με- 
ταπτυχιακούς/κες φοιτητές/τριες. 

Άρθρο 9 

Έσοδα Προγραμμάτων-Διαδικασία Οικονομικής 

Διαχείρισης 

(άρθρο 37 του ν. 4485/2017) 

Τα έσοδα του ΠΜΣ προέρχονται από: 
α) τον προϋπολογισμό των Α.Ε.Ι. και των συνεργαζό- 
μενων για την οργάνωση του φορέων 
β) τον προϋπολογισμό του Υπουργείου Παιδείας, 
Έρευνας και θρησκευμάτων, 
γ) δωρεές, παροχές, κληροδοτήματα και κάθε είδους 
χορηγίες φορέων του δημόσιου τομέα, όπως οριοθε- 
τείται στην περίπτωση α' της παρ. 1 του άρθρου 14 του 
ν. 4270/2014 (Α' 143) ή του ιδιωτικού τομέα, 
δ) πόρους από ερευνητικά προγράμματα, 
ε) πόρους από προγράμματα της Ευρωπαϊκής Ένωσης 
ή άλλων διεθνών οργανισμών, 
στ) μέρος των εσόδων των Ειδικών Λογαριασμών Κον- 
δυλίων Έρευνας (Ε.Λ.Κ.Ε.) των Α.Ε.Ι., 
ζ) κάθε άλλη νόμιμη αιτία. 

Άρθρο 10 

Διοικητική Υποστήριξη - Υλικοτεχνική Υποδομή 
Το Τμήμα διαθέτει τη βασική υποδομή σε όλα τα επί¬ 
πεδα για την υποστήριξη και την εξυπηρέτηση της λει¬ 
τουργίας του ΠΜΣ «Τεχνολογίες Προηγμένων Υλικών». 
Συγκεκριμένα διαθέτει επαρκές διοικητικό προσωπικό 
για την απαραίτητη διοικητική υποστήριξη, έχει στη διά¬ 
θεση του 4 αίθουσες διδασκαλίας με σύγχρονα οπτικοα- 
κουστικά μέσα και διαθέτει υλικοτεχνικό εργαστηριακό 
εξοπλισμό κατανεμημένο σε δεκατρία θεσμοθετημένα 
εργαστήρια. 

Άρθρο 11 

Τελετουργικό Αποφοίτησης 

(άρθρο 45 παρ. 1 εδαφ. ιε' του ν. 4485/2017) 

Οι Διπλωματούχοι του ΠΜΣ ανακηρύσσονται από τη 
Συνέλευση του Τμήματος 

Άρθρο 12 

Τύπος Απονεμόμενου Διπλώματος 

Μεταπτυχιακών Σπουδών (ΔΜΣ) 

(άρθρο 45 παρ. 1 εδαφ. ιε' του ν. 4485/2017) 

Το Δίπλωμα Μεταπτυχιακών Σπουδών εκδίδεται από 
τη Γραμματεία του ΠΜΣ. Στο Δίπλωμα αναγράφεται το 
Τμήμα και το Ίδρυμα, η χρονολογία περάτωσης των 


σπουδών, η χρονολογία έκδοσης του ΔΜΣ, ο αριθμός 
πρωτοκόλλου αποφοίτησης, ο τίτλος του Π.Μ.Σ., τα 
στοιχεία του μεταπτυχιακού/κης φοιτητή/τριας και ο 
χαρακτηρισμός αξιολόγησης Καλώς, Λίαν Καλώς, Άριστα. 

Στον απόφοιτο του Διπλώματος Μεταπτυχιακών Σπου¬ 
δών μπορεί να χορηγείται, πριν την απονομή, βεβαίωση 
επιτυχούς παρακολούθησης και περάτωσης του Προ¬ 
γράμματος. 

Επιπλέον του Διπλώματος Μεταπτυχιακών Σπουδών 
χορηγείται Παράρτημα Διπλώματος [άρθρο 15 του ν. 
3374/2005 και της Φ5/89656/ΒΕ/13-8-2007 (ΦΕΚ 1466 
τ.Β')] υπουργικής απόφασης, το οποίο είναι ένα επεξη¬ 
γηματικό έγγραφο που παρέχει πληροφορίες σχετικά με 
την φύση, το επίπεδο, το γενικότερο πλαίσιο εκπαίδευ¬ 
σης, το περιεχόμενο και το καθεστώς των σπουδών, οι 
οποίες ολοκληρώθηκαν με επιτυχία και δεν υποκαθιστά 
τον επίσημο τίτλο σπουδών ή την αναλυτική βαθμολογία 
μαθημάτων που χορηγούν το ίδρυμα. 

Άρθρο 13 

Λογοκλοπή 

Καταθέτοντας οποιαδήποτε μεταπτυχιακή εργασία, ο 
μεταπτυχιακός/κη φοιτητής/τρια υποχρεούται να ανα¬ 
φέρει αν χρησιμοποίησε το έργο και τις απόψεις άλλων. 

Η αντιγραφή θεωρείται σοβαρό ακαδημαϊκό παρά¬ 
πτωμα. Λογοκλοπή θεωρείται η αντιγραφή εργασίας 
κάποιου/ας άλλου/ης, καθώς και η χρησιμοποίηση ερ¬ 
γασίας άλλου/ης -δημοσιευμένης ή μη- χωρίς τη δέου¬ 
σα αναφορά. Η παράθεση οποιουδήποτε υλικού τεκμη¬ 
ρίωσης, ακόμη και από μελέτες του/της ιδίου/ας του/ 
της υποψηφίου/ας, χωρίς σχετική αναφορά, μπορεί να 
στοιχειοθετήσει απόφαση της Συνέλευσης του οικείου 
Τμήματος για διαγραφή του/της. 

Στις παραπάνω περιπτώσεις -και μετά από αιτιολογη¬ 
μένη εισήγηση του/της επιβλέποντος/σας καθηγητή/ 
τριας- η Συνέλευση του οικείου Τμήματος μπορεί να 
αποφασίσει τη διαγραφή του/της. 

Οποιοδήποτε παράπτωμα ή παράβαση ακαδημαϊκής 
δεοντολογίας παραπέμπεται στη Συντονιστική Επιτροπή 
του Π.Μ.Σ. για κρίση και εισήγηση για αντιμετώπιση του 
προβλήματος στη Συνέλευση του Τμήματος. Ως παρα¬ 
βάσεις θεωρούνται και τα παραπτώματα της αντιγραφής 
ή της λογοκλοπής και γενικότερα κάθε παράβαση των 
διατάξεων περί πνευματικής ιδιοκτησίας από μεταπτυ- 
χιακό/κη φοιτητή/τρια κατά τη συγγραφή εργασιών στο 
πλαίσιο των μαθημάτων ή την εκπόνηση μεταπτυχιακής 
διπλωματικής εργασίας. 

Άρθρο 14 

Μεταβατικές ρυθμίσεις 

Οποιοδήποτε θέμα προκόψει στο μέλλον που δεν 
καλύπτεται από την σχετική νομοθεσία ή τον οικείο Κα¬ 
νονισμό Μεταπτυχιακών Σπουδών, θα αντιμετωπιστεί 
με αποφάσειςτηςΣυνέλευσηςτουΤμήματος καιτηςΣυ- 
γκλήτου του Ιδρύματος με τροποποίηση του Κανονισμού 
και δημοσίευση στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 4 Μάίου 2018 

Ο Πρύτανης 

ΓΕΩΡΓΙΟΣ ΚΑΨΑΛΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςΐ 1 "· 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθόπΐ35ΐθΓ.θΙ@β1.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στοΤμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ρ 1- )· Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: 

ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 

Πληροφορίες σχετικά με την λειτουργία 
του ιστότοπου: Η6ΐρά6$Ι(.6ΐ@6ΐ.9ΐ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννθΐ3Π13$ΐ6Ι < .6ΐ@6ΐ.9Ι ι 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178 - 180) 
Πληροφορίες: (Ισόγειο, Γρ. 3 και τηλεφ. κέντρο 210 5279000) 
Παραλαβή Δημ.Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9>'3ηπη3ΐ6Ϊ3@6ΐ.9*' 

Ωράριο για το κοινό: Δευτέρα ως Παρασκευή: 8:00 -13:30 


για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 


























